คือเพิ่งคลอดลูกได้ 1 ปีกับ 2 เดือนค่ะ ระหว่างนี้ก็ฉีดยาคุมมาตลอด กำหนดฉีดยาคุมวันที่ 14 กรกฎาที่ผ่านมาค่ะ แต่ไม่ได้ไปกะว่าจะเริ่มกินยาคุมแทน แต่ช่วงนี้มีอะไรกับแฟนแบบหลั่งนอก 3 ครั้งค่ะ...ตอนนี้ประจำเดือนยังไม่มาจะมีโอกาสท้องไหมคะ 2-3 วันมานี้มีอาการเวียนหัว ปวดหัว ปวดคอ ปวดอวัยวะเพศ ร่วมด้วยค่ะ ถ้าไม่ท้องจะสามารถทานยาได้เลยไหมคะ
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @กรณีของ แนะนำให้ทดสอบการตั้งครรภ์ดูก่อนนะคะ หากไม่ตั้งครรภ์ ให้รอประจำเดือนดูก่อนได้ค่ะ แต่ถ้าไม่รอประจำเดือนมา การเริ่มรับประทานยาคุมกำเนิดนี้ อาจมีเลือดออกกระปริดกระปรอยได้ เพราะไม่ได้เริ่มตามรอบเดือนค่ะ ดังนั้นหากทดสอบแล้วว่าไม่ตั้งครรภ์ ประจำเดือนยังขาดอยู่ ควรไปพบสูตินารีแพทย์เพื่อตรวจวินิจฉัยโรคก่อนดีกว่านะคะ